google/wiki40b huggingface dataset:
Diaľnica A7 (Holandsko)

Diaľnica A7 spája Zaandam, cez Afsluitdijk, Sneek a Groningen k nemeckým hraniciam Bad Nieuweschans. Celý úsek diaľnice je súčasťou paneurópskeho koridoru E22, okrem prvého kilometru v Zaandane. S dĺžkou 236 km je A7 najdlhšou holandskou diaľnicou.

Priehrada Afsluitdijk

A7 prebieha cez priehradu Afsluitdijk. Toto majstrovské dielo holandského inžinierstva bolo pôvodne postavené za účelom ochrany pobrežia pred povodňami. Vytvára veľké sladkovodné jazero. Cesta po priehrade bola pôvodne cestou prvej triedy /N/, v súčasnosti je to plnohodnotná diaľnica.
Krates z Élidy

Krates alebo Kratés (starogr. Κράτης – Krates, iný prepis: Kratés) bol olympijský víťaz súťaže hlásateľov v roku 396 pred Kr.
Krates z Élidy sa na 96. olympijských hrách v roku 396 pred Kr. presadil v novej disciplíne, a to v súťaži hlásateľov. V Olympii sa pôvodne v prvý deň hier hneď po prísahe športovcov vyhotovil oficiálny zoznam pretekárov, ktorý uvádzal ich mená, mená otcov, mená domovských miest (krajín) a názov disciplíny. Tento zoznam zapísali (vytesali) na bielu vápencovú dosku, ktorý potom hellanodikovia vystavili pred bránu Búleutéria. Vystavením dosky sa prvý deň hier oficiálne skončil.
Od roku 396 pred Kr. sa po prísahe konala súťaž trubačov a hlásateľov, ktorej víťaz mal právo asistovať hellanodikom pri hrách a hlavne oznamovať mená pretekárov a víťazov. Z olympijských hier je známy len jediný prípad (práve z týchto hier), keď sa odovzdávali dve ceny, t. j. osobitne pre trubača i hlásateľa.
La Bourdinière-Saint-Loup

Poloha

Obec má rozlohu 20,16 km². Najvyšší bod je položený 166 m n. m. a najnižší bod 148 m n. m.

Obyvateľstvo

Počet obyvateľov obce je 587 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Urbeis

Poloha

Obec má rozlohu 11,6 km². Najvyšší bod je položený 962 m n. m. a najnižší bod 324 m n. m.

Obyvateľstvo

Počet obyvateľov obce je 308 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Simon-de-Pellouaille

Poloha

Obec má rozlohu 8,95 km². Najvyšší bod je položený 49 m n. m. a najnižší bod 34 m n. m.

Obyvateľstvo

Počet obyvateľov obce je 521 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Espagnac

Poloha

Obec má rozlohu 23,63 km². Najvyšší bod je položený 564 m n. m. a najnižší bod 302 m n. m.

Obyvateľstvo

Počet obyvateľov obce je 336 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mechúrik (botanika)

Mechúrik (lat. folliculus) je suchý viacsemenný pukavý plod, veľmi podobný struku, ale zatiaľ čo struk puká pozdĺž dvoch štrbín (deliac sa tak na dve chlopne), mechúrik puká len pozdĺž jednej, na brušnej strane. Mechúrik nájdeme u druhov rodu pivonka (Paeonia sp.).
Castillon (Canton de Lembeye)

Poloha

Obec má rozlohu 4,72 km². Najvyšší bod je položený 307 m n. m. a najnižší bod 154 m n. m.

Obyvateľstvo

Počet obyvateľov obce je 59 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Minsk

Dejiny

Prvá zmienka o bieloruskom hlavnom meste Minsk pochádza z Povesti dávnych liet a vzťahuje sa k roku 1067. Tu sa spomína mesto v súvislosti s bitkou polockého kniežaťa so synmi kyjevského kniežaťa Jaroslava Múdreho. Názov pravdepodobne pochádza od rieky Menka. Koreň tohto slova má starý praindoeurópsky pôvod a znamená malý (aj v litovskom jazyku slovo menkas znamená malý). Najstaršie názvy mesta v starých letopisoch zneli „Мѣньскъ, Мѣнескъ, Мѣнскъ“. V neskorších prepisoch zneli „Меньск, Менеск, Менск“. Názov Minsk sa používal až neskôr.
V roku 1326 sa stalo súčasťou Litovského veľkokniežatstva a spolu s ním sa neskôr stalo súčasťou Poľsko-litovskej únie. V tomto čase obyvatelia mesta zažili násilnú katolizáciu a prenikanie poľského kultúrneho vplyvu. Mesto bolo niekoľkokrát zničené a obsadené ruskými i švédskymi vojskami, ale aj povstalcami, ktorí bojovali proti katolíckym poľským a litovským šľachticom. Po tzv. druhom delení Poľska v roku 1793 sa stalo súčasťou Ruského impéria. V tomto čase naopak nastala rusifikácia a snaha upevniť v meste pravoslávnu cirkev. V roku 1918 po Brest-litovskom mieri obsadili mesto nemecké vojská, ktoré podporovali nacionalistické tendencie bieloruských nacionalistov. Rušné časy zažili obyvatelia v rokoch 1919 až 1920 počas vojny Poľska a Sovietskeho zväzu.
Napokon sa stal Minsk súčasťou Bieloruskej sovietskej socialistickej republiky. V rokoch 1941 až 1944 bol Minsk okupovaný nemeckými nacistami. Počas okupácie bola vyvraždená veľká časť židovského obyvateľstva. Minsk bol až do nacistickej okupácie jedným z európskych miest, kde židia tvorili takmer polovicu obyvateľov (v roku 1897 až 52 %). Počas oslobodzovacích bojov v roku 1944 bolo mesto zničené a nasledovala jeho veľká rekonštrukcia. V roku 1991 sa stal hlavným mestom nezávislého Bieloruska.
Internet Archive

Internet Archive je nezisková digitálna knižnica a databáza, sídliaca v San Franciscu v USA, ktorej cieľom je „umožniť univerzalny prístup ku všetkým poznatkom“. Poskytuje voľný a verejný prístup k zbierkam zdigitalizovaných materiálov, vrátane stránok, softvérových aplikácií a hier, hudby a videa, a takmer troch miliónov voľne prístupných kníh. V októbri 2016 mala kolekcia Internet Archive 15 petabajtov dát. Okrem funkcie digitálneho archívu sa organizácia zaoberá aktivitami na propagáciu slobodného a otvoreného internetu.
Internet Archive umožňuje verejnosti nahrávať a sťahovať digitálny materiál zo svojej databázy. Väčšina jeho údajov je však zhromažďovaná automaticky webovými robotmi, ktoré pracujú na zachovaní čo najviac z verejného obsahu siete ako je to len možné. Archív s názvom Wayback Machine obsahuje viac ako 150 miliárd webových stránok. Archív tiež dohliada na jeden z najväčších svetových projektov digitalizácie kníh.
Archív založil Brewster Kahle v máji 1996 ako neziskovú organizáciu v USA. Sídli v San Franciscu, dátové centrá sa nachádzajú 3 Kalifornských mestách San Francisco, Redwood City a Richmonde. Kvôli snahe zálohovať informácie sa kópie niektorých kolekcií umiestňujú aj do Bibliotheca Alexandrina v Egypte a do Amsterdamu v Holandsku. Organizácia má približne 200 zamestnancov, z ktorých väčšina pracuje v centrách zameraných na skenovanie kníh. Ročný rozpočet organizácie je 10 miliónov amerických dolárov, ktoré sú získavané z rôznych zdrojov a príjmov, partnerstiev, grantov, darov a Kahle-Austinovej nadácie.
Rudolf Čechura

Život a dielo

Pracoval ako učiteľ, úradník. V šesťdesiatom roku nastúpil do redakcie vedy a techniky Hlavnej redakcie pre deti a mládež (HRDM) Československého rozhlasu. Po niekoľkých rokoch prešiel z rozhlasu do časopisu Věda a technika mládeži (VTM), od roku 1973 bol literátom na voľnej nohe.
Napísal námet k večerníčkovým seriálom Maxipes Fík a Hugo z hor, deťom je určená aj kniha Pavián mezi lidmi, využívajúca vedeckofantastický námet na poučenie o pravidlách slušného správania. Bol aj autorom scenára televíznej hororovej komédie Šplhající profesor (réžia Zdeněk Zelenka), v ktorej hral Holmesa Viktor Preiss. Ďalším okruhom Čechurovej tvorby boli dobrodružné romány, odohrávajúce sa v jeho rodnom severočeskom pohraničí v pohnutej dobe po druhej svetovej vojne: Jako zvíře, Šperhák, Namydlená šikmá plocha.
Čechurovým literárnym vzorom bol Arthur Conan Doyle, vytvoril početné pastiše na jeho dielo (vyšli v súbore Sherlock Holmes v Čechách a jiné příběhy). Od roku 1967 bol členom londýnskej Spoločnosti Sherlocka Holmesa.
Plappeville

Poloha

Obec má rozlohu 2,54 km². Najvyšší bod je položený 350 m n. m. a najnižší bod 186 m n. m.

Obyvateľstvo

Počet obyvateľov obce je 2 182 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rogécourt

Poloha

Rogécourt má rozlohu 5,54 km². Najvyšší bod je položený 103 m n. m. a najnižší bod 52 m n. m.

Obyvateľstvo

Rogécourt má 80 obyvateľov (2009).
Graf vývoja obyvateľstva:
Zdroje: INSEE
Alfredo Oscar Saint Jean

Životopis

Narodil sa v meste Chascomús v provincii Buenos Aires do vojenskej rodiny francúzskych prisťahovalcov. V roku 1944 vstúpil do ozbrojených síl, úspešne absolvoval štúdium na Národnej vojenskej akadémii. Na konci decembra 1981 bol vymenovaný za ministra vnútra po tom, čo ozbrojené sily rozhodli o ukončení vlády prezidenta Roberta Eduarda Violu. S nástupom do funkcie ministra súčasne ukončil svoje pôsobenie v generálnom štábe pozemných síl. 30. marca 1982 viedol ako minister vnútra veľmi tvrdý zásah proti demonštrantom na Májovom námestí v Buenos Aires, ktorí protestovali proti zlej ekonomickej situácii a porušovaniu ľudských práv v krajine. Po skončení neúspešnej Falklandskej vojny oznámil svoj zámer skončiť vo funkcii ministra vnútra. 18. júna 1982 vo funkcii skončil aj prezident Leopoldo Galtieri, taktiež kvôli porážke vo vojne s Veľkou Britániou.
V ozbrojených silách získali prevahu odporcovia Galtieriho a tak bol aj Saint Jean nútený odísť do dôchodku. Napriek tomu ho zástancovia tvrdej línie dokázali prekvapivo ešte presadiť na post prezidenta až do chvíle, kedy nebude oficiálne menovaný nový riadny prezident. Funkcie sa ujal 18. júna a zotrval v nej do 1. júla, kedy zložil prísahu generál Reynaldo Bignone. Medzi tým úplnú kontrolu nad celými ozbrojenými silami získali pozemné sily, ktoré prostredníctvom Bignoneho presadili postupný návrat k civilnej demokratickej vláde. Vojenská chunta sa tak rozpadla, keďže námorníctvo a letectvo s týmto rozhodnutím nesúhlasili. Pozemné sily ale presadili zmeny vo zvyšných zložkách ozbrojených síl a vytvorili novú chuntu. Saint Jean tak definitívne odišiel do dôchodku. Po návrate demokratickej vlády v roku 1983 bol aj Saint Jean súdený za svoj podiel na zločinoch vojenskej vlády. Konkrétne bol obvinený z 33. zločinov, ktorých sa mal dopustiť pri výkone svojich funkcii v rámci provincie Buenos Aires. Pre neskoršie rozhodnutia vlády o nemožnosti pokračovania v trestných konaniach vo veciach zločinov chunty, ale konanie voči nemu bolo zastavené. Zomrel v ústraní 2. septembra 1987 v Buenos Aires, kde je aj pochovaný.
Ferrières-lès-Ray

Poloha

Obec má rozlohu 4 km². Najvyšší bod je položený 231 m n. m. a najnižší bod 197 m n. m.

Obyvateľstvo

Počet obyvateľov obce je 43 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ochabnutosť

Ochabnutosť je vysilenosť, unavenosť, ustatosť, vyčerpanosť, malátnosť, skleslosť, chabosť.
W. Wieck píše: Obraciam sa proti mužskej ochabnutosti pred ženou, proti tejto ochabnutosti, ktorá je niečím spoločensky veľmi nezdravým. Ženy sa trápia s mužmi, ktorí im nijako nepomôžu, nepočúvajú ich a nedokážu sa o ne postarať. S mužmi, ktorí sú strašne unavení, kedykoľvek im ženy chcú niečo rozprávať. Každá žena sa sťažuje na to, že partner k nej nie je pozorný, nepoteší ju, že je rozmaznaný, povrchný alebo má depresie. Keď príde muž, už nemá pokoj a pocit bezpečnosti. Nakoniec aj žena hovorí s mužom už len o hlúpostiach. Pripadá jej smiešne, ako sa vo svojej skľúčenosti tvrdošijne drží ilúzií o sebe.
Gavril Romanovič Deržavin

Život

Deržavin pochádzal z rodu tatárskych murzov. Narodil sa v Kazani, kde aj prežil celé svoje detstvo. Veľmi skoro stratil otca, Romana Nikolajeviča Deržavina. Od roku 1762 slúžil v Petrohrade ako radový vojak, v roku 1772 sa stáva dôstojníkom, zúčastnil sa potlačenia Pugačovovho povstania. Pracoval na miestach vysokých štátnych úradov. Svoju literárnu činnosť Deržavin zaháji v roku 1782 ódou Felica (Фелица), v ktorej oslavuje Katarínu II. V roku 1785 ho vymenovali za gubernátora Tambovskej gubernie. Deržavinove snahy zaviesť poriadok a odstrániť korupciu viedli ku konfliktom s miestnou elitou. V týchto časoch napísal ódy Boh (Бог, 1784), Rozliehaj sa, hrom víťazstva (Гром победы, раздавайся!, 1791, neoficiálna prvá ruská hymna), Veľmož (Вельможа, 1794), Vodopád (Водопад, 1789). V rokoch 1791 − 1793 bol tajomníkom Kataríny II. 1802 − 1803 bol ministrom spravodlivosti, neskôr člen Besedy priateľov ruského slova (Беседа любителей русского слова). V 1803 odišiel do výslužby, zomrel 20. júla 1816 vo svojom sídle Zvanka neďaleko Veľkého Novgorodu.

Tvorba

Deržavin rozvíja tradíciu klasicizmu, nadväzuje na Lomonosova, Sumarokova. Básnik je podľa neho predurčený na oslovovanie veľkých činov a na odsudzovanie zlých skutkov. V óde Felica (Фелица, 1782) oslavuje osvietenskú monarchiu, ktorú stelesňuje vláda Kataríny II. Ústredným motívom jeho poézie je človek ako neopakovateľná individuálna bytosť v bohatstve svojich vnútorných pocitov. Mnohé z jeho ód majú filozofický charakter, zaoberá sa v nich miestom človeka na zemi, problémami života a smrti. Priatelia sa často snažili opravovať deržavinovské verše, pretože nedodržiaval prísne metriku, no Deržavin sa tomu bránil. Jeho obrazy a verše sú na pokojnú a racionalistickú epochu klasicizmu neobyčajne emocionálne a vášnivé.
Čremošná (prítok Slanej)

Čremošná je riečka na juhu východného Slovenska, na území okresu Rožňava. Je to ľavostranný prítok Slanej, má dĺžku 29 km a je tokom IV. rádu. Nárečovo sa nazýva aj Čermošná.

Prameň

Pramení na severnom okraji Slovenského krasu, na planine Horný vrch, na úpätí Hajdúchovho vrchu (1 119,5 m n. m.), v nadmorskej výške okolo 880 m n. m.

Opis toku

Spočiatku tečie na juhovýchod a na juh, preteká obcou Bôrka a stáča sa na západ. Pokračuje okrajom obce Lúčka, na krátkom úseku sa stáča na severozápad a preteká obcou Kováčová. Obteká masív Drieňovca (804,3 m n. m.), sprava priberá Banský potok a vstupuje do Rožňavskej kotliny. 
Postupne sa stáča opäť na západ, preteká cez obec Drnava, kde priberá sprava Lepkavý potok a následne zľava Vrbový potok a prítok z Hrušovskej doliny. Na krátkom úseku tečie juhozápadným smerom cez obec Lipovník a zľava priberá Lipovnícky potok (325,1 m n. m.). Opäť sa stáča na západ, preteká okrajom obce Krásnohorská Dlhá Lúka, priberá pravostranný Krásnohorský potok a ďalej tečie okrajom Jovíc. Na ľavom brehu obteká sústavu Brzotínskych rybníkov a neďaleko obce Brzotín ústi do Slanej (257 m n. m.).
Baroková záhrada na Bratislavskom hrade

Baroková záhrada na Bratislavskom hrade je záhrada v areáli Bratislavského hradu, ktorá bola vybudovaná v roku 2016.
Vychádza z historických podkladov, nákresov záhradného architekta, ktorý ju projektoval pre Máriu Teréziu. Na zemi sa nachádza biela kameninová drť, v záhrade je vysadených 122 strieborných líp, okolo 6000 krušpánov v živých plotoch a okolo 1500 letničiek. V záhrade sú sochy a fontána.
Záhradu obklopuje vysoký múr, ktorý tu bol podľa kancelára D. Guspana aj v minulosti a postavený je na presných základoch pôvodného múru.
Indianapolis City-County Building

Indianapolis City-County Builing (známa aj ako City-County Building) je mrakodrap nachádzajúci sa na 200 E. Washington Street v americkom meste Indianapolis. Budova je sídlom vlády Marion County. V budove je taktiež sídlo Marion County Courts, Indianapolis Metropolitan Police Department a Indianapolis City-County Council. Kancelária starostu sa nachádza na najvyššom poschodí.

História

Prvá budova, ktorá stála na mieste dnešnej Indianapolis City-County Builing bola budova Marion County Courthouse, ktorá bola dokončená v roku 1825. Výstavba budovy stála takmer 14 tisíc dolárov. Druhý Marion County Courthouse bol postavený v rokoch 1873 - 1876 podľa plánov architekta Isaaca M. Hodgsona v štýle Second Empire. V budove boli 4 nadzemné poschodia a 1 podzemné. Výstavba stála 1,4 milióna dolárov. Veža s výškou 85,35 m bola najvyššou budovou mesta až do roku 1962, kedy bol Marion County Courthouse zničený kvôli stavbe súčasnej budovy.
Základný kameň novej budovy bol položený 21. decembra 1960 a budova bola dokončená v januári 1962. S výškou 113,46 m bola najvyššou budovou mesta do roku 1970, kedy bola dokončená budova One Indiana Square. V budove sa nachádza 28 nadzemných a 2 podzemné poschodia a 13 výťahov. Na streche sa nachádza vyhliadková plošina. Východné a západné krídlo sú 30 m vysoké.
Septfontaines (Doubs)

Poloha

Obec má rozlohu 18,37 km². Najvyšší bod je položený 810 m n. m. a najnižší bod 700 m n. m.

Obyvateľstvo

Počet obyvateľov obce je 290 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bournazel (Tarn)

Polohopis

Bournazel má rozlohu 7,41 km². Najvyšší bod je položený 330 m n. m. a najnižší bod 193 m n. m.

Obyvateľstvo

Bournazel má 177 obyvateľov (2009).
Graf vývoja obyvateľstva:
Zdroje: INSEE
Fourcès

Poloha

Obec má rozlohu 23,72 km². Najvyšší bod je položený 180 m n. m. a najnižší bod 64 m n. m.

Obyvateľstvo

Počet obyvateľov obce je 285 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Punerot

Poloha

Obec má rozlohu 13,77 km². Najvyšší bod je položený 361 m n. m. a najnižší bod 283 m n. m.

Obyvateľstvo

Počet obyvateľov obce je 187 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dúška materina

Opis

Dúška materina je drobná liečivá bylina s plazivou, pri zemi zdrevnatenou stonkou vysokou do 30 cm. Listy sú rôzne tvarované, väčšinou majú vajcovitý tvar a majú 3 – 8 mm. Kvety sú drobné a fialovej farby. Kvitne počas mája až augusta. Po rozkvitnutí je pre ňu typická jemná vôňa.

Využitie

Zberá sa kvitnúca vňať od mája do augusta (dvakrát do roka). Suší sa pri teplote do 35 °C, schne rýchlo. Uskladňuje sa chránená pred svetlom a vlhkom. Pôsobí ako aromatikum, expektorans, adstringens, mierne antiseptikum.
Užíva sa vnútorne pri chorobách dýchacích ústrojov, pri poruchách trávenia (nadúvanie, hnačka), pri zápaloch močových ciest a zvonku ako kloktadlo (antiseptikum, zápach z úst) a do kúpeľa pre deti a pre nervovo vyčerpané a lámkou trpiace osoby.
Reflexná vesta

Reflexná vesta je vesta, ktorej povrch je potiahnutý reflexnými prúžkami. Vesta slúži na zvýšenie viditeľnosti osoby, ktorá ju má oblečenú najmä v cestnej premávke, alebo pri práci.

Materiál a farba

Reflexné vesty sú vyrábané zväčša z polyesteru spracovaného na vysokoreflexný materiál, potiahnutého reflexnými prúžkami. Reflexné vesty majú zväčša oranžovú, žltú alebo žlto-zelenú farbu. Reflexné pásky sú strieborného sfarbenia. Veľkou výhodou reflexnej vesty je že je badateľná aj za zníženej viditeľnosti alebo v tme už zo vzdialenosti 200 m!

Využitie

Reflexné vesty možno podľa použitia rozdeliť na:

Policajné reflexné vesty

Využívajú ich príslušníci Policajného zboru Slovenskej republiky alebo mestských resp. obecných policajných zborov, majú žlto-zelenú farbu a nápis POLÍCIA na zadnej chrbtovej časti a na ľavej prednej časti.

Hasičské reflexné vesty

Využívajú ich hasiči Hasičského zboru Slovenskej republiky, Dobrovoľnej požiarnej ochrany Slovenskej republiky, mestských, obecných, závodných, dobrovoľných a iných hasičských zborov a jednotiek. Vesta je vyhotovená v oranžovom prevedení a nápisom HASIČI na zadnej a prednej časti vesty. Tieto vesty sú výbavou všetkých hasičských vozidiel.

Reflexné vesty pracovníkov údržby ciest, technických služieb a záchranných brigád

Tie sa používajú najmä v oranžovom prevedení, zvyčajne bez nápisov. Slúžia k lepšej vyditeľnosti pracovníkov na cestách, príp. veľkých záchranných tímov.

Bežné reflexné vesty

Sú vyrobené pre bežného používateľa, napr. ako výbava vozidla, súčasť pracovného odevu a pod.

Detské reflexné vesty

Sú to vlastne bežné reflexné vesty, ale prispôsobené na detského užívateľa.

Reflexné vesty pre zvieratá

Sú to tiež bežné reflexné vesty, avšak prispôsobené pre zvieratá, najmä pre psov. U nás sú však skôr raritou.

Dôležité informácie

Podľa zákona 578/2006 Z.z. o premávke na pozemných komunikáciach, je povinnou výbavou vozidla reflexná vesta, príp. odev alebo overal obsahujúci reflexné prvky, avšak musia byť certifikované certifikátom EN 471 a musí byť umiestnená v dosahu zo sedadla vodiča vozidla.
Réez-Fosse-Martin

Poloha

Obec má rozlohu 7,11 km². Najvyšší bod je položený 139 m n. m. a najnižší bod 85 m n. m.

Obyvateľstvo

Počet obyvateľov obce je 166 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ľudmila Švehlová

Životopis

Študovala na dievčenskom výchovnom ústave K. Orfanidesa v Banskej Bystrici. Po roku 1879 pôsobila v Lazoch pod Makytou, od 1913 v Martine. Spolupracovala s manželom Františkom Švehlom, evanjelický kňazom v jeho ľudovýchovnej a osvetovej práci, venovala sa aj propagovaniu ľudových výšiviek, čím pomáhala rozvíjať ľudovú výrobu a zárobkové možnosti žien z kopaníc. Roku 1899 prispela kolekciou bábik v ľudových krojoch na národopisnú výstavu do Prahy. Zakladajúca členka Živeny, členka výboru (neskôr správy) Lipy, podniku na podporovanie ľudovej výroby v Martine.
Le Theil (Allier)

Poloha

Le Theil má rozlohu 28,92 km². Najvyšší bod je položený 463 m n. m. a najnižší bod 334 m n. m.

Obyvateľstvo

Le Theil má 415 obyvateľov (2009).
Graf vývoja obyvateľstva:
Zdroje: INSEE
Briandov-Kelloggov pakt

Briandov-Kelloggov pakt podpísaný 27. augusta 1928 v Paríži je medzinárodná zmluva o vylúčení vojny ako prostriedku riešenia medzinárodných sporov, okrem prípadov sebaobrany. Je pomenovaná po svojich autoroch - Aristide Briandovi, francúzskom ministrovi zahraničných vecí a Frankovi B. Kelloggovi, ministrovi zahraničných vecí USA (štátnom tajomníkovi).
Uvádza, že spory budú riešené mierovou cestou, neboli však stanovené žiadne sankcie za jeho porušenie. Briandov-Kelloggov pakt bol pokusom o medzinárodné odsúdenie vojny. 
Formálny názov paktu bol Všeobecná zmluva o odmietnutí vojny. Zmluva vyhlasovala vojnu za nelegálny prostriedok medzinárodných vzťahov. Hoci ju nakoniec postihol neúspech, mala významný vplyv na ďalší rozvoj medzinárodného práva. Poslúžila ako právny základ pre vznik pojmu zločin proti mieru, na základe ktorého bolo veľa osôb súdených za rozpútanie druhej svetovej vojny v Norimberskom procese. Zákaz útočnej vojny bol potvrdený a rozšírený v Charte OSN.
Pôvodných signatárov bolo pätnásť – USA, Austrália, Kanada, Nemecko, India, Írsky slobodný štát, Taliansko, Nový Zéland, JAR, Veľká Británia, Česko-Slovensko, Poľsko, Japonsko, Belgicko a Francúzsko. Celkovo pakt podpísalo 62 štátov.
Antifos (syn Thessala)

Antifos (starogr. Ἄντιφος – Antifos) je v gréckej mytológii syn Thessala, syna hrdinu Hérakla.
V Homérovom epose Iliada sa uvádza, že Antifos, syn Thessala, priviedol so svojím bratom Feidippom na strane Achájcov do vojny proti Tróji, vojsko na tridsiatich lodiach a velil jednotkám z ostrovov Kalydnai, Kós, Karpathos, Kassos a Nisyros. Podľa starovekého autora Hygina, Antifos priplával z Nisyru k brehom Tróje s vojskom na dvadsiatich lodiach.
Antický autor Apollodoros z Atén zaznamenal, že Antifos sa v Grécku zmocnil územia Pelasgov a dobytú zem potom nazval po svojom otcovi Tesáliou.